
 ទីនេះក៏មិនឃើញ ទីនោះក៏មិនឃើញ! តើវាបាត់ទៅណា?




 លើសាឡុងក៏មិនឃើញ។ ក្រោមគ្រែក៏មិនឃើញ។




 នៅក្នុងប្រអប់ក៏មិនឃើញ។​ នៅក្រោមអាវប្អូនស្រីខ្ញុំក៏មិនឃើញ។




 មិននៅក្រោមខ្នើយ មិននៅក្នុងកាតាបខ្ញុំុ។ ហ៊ី ហ៊ី! តើវាបាត់ទៅណាហើយ?




 ខ្ញុំរកនៅគ្រប់បន្ទប់ទាំងអស់ ហើយក្រោមសៀវភៅក៏មើលអស់ហើយដែរ។




 ខ្ញុំបានរកនៅក្រោមកៅអី​ នៅក្រោមជើងម៉ា​រួចហើយ។ តើវាបាត់ទៅណាហើយ?




 ភ្លាមនោះ លោកយាយបានដើរមកដល់ គាត់និយាយថា «មើលនែ យាយរកឃើញរបស់មួយក្នុងសួន។»




 លោកយាយបាននិយាយទាំងសើច ហ៊សៗ ហ៊ុះៗ  «វាអាចយោលចុះឡើង វាអាចលោត។ វាអាចបង្វិលបាន វាអាចសំយុងចុះឡើង។»




 អូ៎ អរគុណណាស់លោកយាយ! លោកយាយបានរកឃើញយ៉ូយ៉ូសំណព្វចិត្តរបស់ខ្ញុំហើយ!




 «យ៉ូយ៉ូ? ឈ្មោះអីកំប្លែងម៉្លេះ! របស់លេងអីគួរឱ្យចង់សើចណាស់! យាយចង់លេងវា។ វាពិតជាសប្បាយលេងមែន!»




 សើច សើច សើចនោះសើច! លោកយាយលេងយ៉ូយ៉ូរបស់ខ្ញុំ។ ពេញមួយថ្ងៃតែម្ដង!

